23. Direktiva Komisije 98/62/ES

z dne 3. septembra 1998

o prilagoditvi Prilog II, III, VI in VII k Direktivi Sveta 76/768/EGS o približevanju zakonodaj držav članic v zvezi s kozmetičnimi izdelki tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaj držav članic v zvezi s kozmetičnimi izdelki [1], kakor je bila nazadnje spremenjena z Direktivo Komisije 98/16/ES [2], zlasti člena 8(2) Direktive,

po posvetovanju z Znanstvenim odborom za kozmetologijo,

ker Znanstveni odbor za kozmetologijo ob pomanjkanju novih znanstvenih podatkov, zlasti na področju dolgoročne toksičnosti, priporoča, da naj bi bila uporaba muskona in mošusnega tibetena v kozmetičnih izdelkih prepovedana, ker lahko predstavljata tveganje za zdravje potrošnikov;

ker nadaljnja toksikološka ocena stroncijevega klorida na podlagi novih podatkov, ki jih je predložila industrija, kaže, da se lahko uporaba te snovi brez ogrožanja varnosti razširi na šampone in izdelke za nego obraza, če ni presežena najvišja koncentracija;

ker se lahko na podlagi najnovejših znanstvenih podatkov dovoli uporaba benzalkonijevega klorida, bromida in saharinata kot konzervansov v kozmetičnih izdelkih, če so izpolnjene zahteve te direktive;

ker se lahko na podlagi najnovejših znanstvenih raziskav in podatkov 3-jodo-2-propinil butil karbamat (iodopropinil butilkarbamat) začasno uporablja kot konzervans v kozmetičnih izdelkih, če so izpolnjeni določeni pogoji glede koncentracije in uporabe;

ker se lahko na podlagi najnovejših znanstvenih podatkov fenol 2-(2H-benzotriazol-2-il)-4-metil-6-(2-metil-3-(1,3,3,3-tetrametil-1-(trimetilsilil)oksi)-disiloksanil)propil) v kozmetičnih izdelkih uporablja kot UV filter, če so izpolnjene zahteve te direktive;

ker se lahko na podlagi najnovejših znanstvenih podatkov benzojska kislina, 4,4-((6-(((1,1-dimetiletil)amino)karbonil)fenil) amino) 1,3,5-triazin-2,4-diil)diamino)bis-, bis(2-etilheksil)ester uporablja kot UV filter v kozmetičnih izdelkih;

ker se lahko na podlagi najnovejših znanstvenih raziskav in podatkov etoksilirana etil-4-aminobenzoat, izopentil-4-metoksicinamat, 2,4,6-trianilino-(p — karbo-2'-etil-heksil-1'-oksi)- 1,3,5-triazin in 2-etilheksil salicilat uporabljajo kot UV filtri v kozmetičnih izdelkih, če so izpolnjene zahteve te direktive;

ker se lahko na podlagi najnovejših znanstvenih raziskav in podatkov 3-(4'-metilbenziliden)-d-1kafra in 3-benziliden kafra uporabljata kot UV filtra v kozmetičnih izdelkih;

ker so ukrepi, določeni v tej direktivi, v skladu z mnenjem Odbora za prilagajanje tehničnemu napredku direktiv o odpravi tehničnih ovir za trgovanje s kozmetičnimi izdelki,

SPREJELA NASLEDNJO DIREKTIVO:

Člen 1

Direktiva 76/768/EGS se s tem spremeni v skladu s Prilogo.

Člen 2

1. Države članice sprejmejo v zvezi s snovmi, navedenimi v Prilogi, ukrepe, potrebne za zagotovitev, da od 1. julija 1999 niti proizvajalci niti uvozniki s sedežem v Skupnosti ne bodo dajali v promet izdelkov, ki ne izpolnjujejo zahtev te direktive.

2. Države članice sprejmejo ukrepe, potrebne za zagotovitev, da se od 30. junija 2000 izdelki v smislu odstavka 1, ki vsebujejo snovi, navedene v Prilogi, ne bodo prodajali ali drugače dobavljali potrošnikom.

Člen 3

1. Države članice sprejmejo zakone in druge predpise, potrebne za uskladitev s to direktivo najkasneje do 30. junija 1999. O tem takoj obvestijo Komisijo. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo besedilo določb nacionalne zakonodaje, sprejete na področju, ki ga pokriva ta direktiva.

Člen 4

Ta direktiva začne veljati tretji dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 3. septembra 1998

Za Komisijo

Martin Bangemann

Član Komisije

[1] UL L 262, 27.9.1976, str. 169.

[2] UL L 77, 14.3.1998, str. 44.

--------------------------------------------------

PRILOGA

Priloge k Direktivi 76/768/EGS se spremenijo, kakor sledi:

1. V Prilogi II

Dodajo se naslednje referenčne številke:

"421 . 1,1,3,3,5, -pentametil-4,6-dinitroindan (muskon)

422. 5-tert-butil-1,2,3-trimetil-4,6-dinitrobenzen (mošusni tibeten)".

2. V Prilogi III

Referenčna številka 57 se spremeni, kakor sledi:

"57 | stroncijev klorid heksahidrat | (a)zobna krema | 3,5 % preračunanih na stroncij. V kombinaciji z drugimi dovoljenimi stroncijevimi spojinami, skupna vsebnost stroncija ne sme biti višja od 3,5 %. | | Vsebuje stroncijev klorid. Pogosta uporaba pri otrocih se odsvetuje. |

| (b)šamponi in izdelki za nego obraza | 2,1 % preračunano na stroncij. V kombinaciji z drugimi dovoljenimi stroncijevimi spojinami, skupna vsebnost stroncija ne sme biti višja od 2,1 %." | | |

3. V Prilogi VI

(a) Del ena

Doda se naslednja referenčna številka:

"a | b | c | d | e |

54 | benzalkonijev klorid, bromid in saharinat (+) | 0,1 % preračunano na benzalkonijev klorid | | Preprečite stik z očmi." |

(b) Del dva

Izbriše se referenčna številka 16.

Za referenčni številki 21 in 29 se " 30.6.1998" nadomesti s " 30.6.1999".

Spremeni se tudi referenčna številka 29:

"a | b | c | d | e |

29 | 3-jodo-2-propinil butil karbamat (jodopropinil butilkarbamat) | 0,05 % | Ne uporabiti v izdelkih za ustno higieno in proizvodih za nego ustnic." | |

4. V Prilogi VII

(a) Del ena

Dodajo se naslednje referenčne številke:

"a | b | c | d | e |

13 | etoksiliran etil-4-aminobenzoat (PEG-25 PABA) | 10 % | | |

14 | izopentil-4-metoksicinamat (izoamil p-metoksicinamat) | 10 % | | |

15 | 2,4,6-trianilino-(p-karbo-2'-etilheksil-1'oksi)- 1,3,5-triazin (oktil triazon) | 5 % | | |

16 | fenol, 2-(2H-benzotriazol-2-il)-4-metil-6-(2-metil-3-(1,3,3,3, -tetrametil-1-(trimetilsilil(oksi)-disiloksanil)propil) (drometrizol trisiloksan) | 15 % | | |

17 | benzojska kislina, 4,4-((6-(((1,1-dimetiletil)amino)karbonil)fenil)amino) 1,3,5-triazin-2,4-diil)diimino)bis-, bis(2-etilheksil)ester) | 10 % | | |

18 | 3-(4'-metilbenziliden)-d-1 kafra (4-metilbenziliden kafra) | 4 % | | |

19 | 3-benziliden kafra (3-benziliden kafra) | 2 % | | |

20 | 2-etilheksil salicilat (oktil-salicilat) | 5 %" | | |

(b) Del dva

Izbrišejo se referenčne številke 2, 6, 12, 25, 26 in 32.

Pri referenčnih številkah 5, 17 in 29 se " 30.6.1998" nadomesti s " 30.6.1999".

--------------------------------------------------